REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

B e o g r a d

NARODNA SKUPŠTINA

Na osnovu člana 28. stav 1. Zakona o zabrani diskriminacije („Službeni glasnik RS“, broj 22/09), člana 48. stav 1. alineja osma i člana 203. stav 1. Poslovnika Narodne skupštine („Službeni glasnik RS“, broj 20/12 - Prečišćen tekst), Odbor za ustavna pitanja i zakonodavstvo je, na sednici održanoj 23. novembra 2020. godine, utvrdio Predlog odluke o izboru Poverenika za zaštitu ravnopravnosti.

Uz Predlog odluke o izboru Poverenika za zaštitu ravnopravnosti, u prilogu se dostavlja biografija predloženog kandidata i izjava o prihvatanju kandidature.

Odbor je odlučio da Predlog odluke uputi Narodnoj skupštini sa predlogom da se, u skladu sa članom 168. stav 3. Poslovnika Narodne skupštine, po hitnom postupku stavi na dnevni red Četvrte sednice Drugog redovnog zasedanja Narodne skupštine Republike Srbije u 2020. godini, kako bi se što pre obezbedili uslovi za nesmetan rad ovog organa u punom sastavu.

Za predstavnika predlagača na sednici Narodne skupštine određena je Jelena Žarić Kovačević, predsednik Odbora.

Prilog:

- biografija kandidata

- izjava o prihvatanju kandidature

 PREDSEDNIK

 Jelena Žarić Kovačević

*PREDLOG*

 Na osnovu člana 28. stav 1. Zakona o zabrani diskriminacije („Službeni glasnik RS“, broj 22/09) i člana 8. stav 1. Zakona o Narodnoj skupštini („Službeni glasnik RS“, broj 9/10 i 108/13-dr.zakon),

 Narodna skupština Republike Srbije, na \_\_\_\_\_\_\_\_\_\_\_\_\_\_\_ sednici Drugog redovnog zasedanja u 2020. godini, održanoj \_\_\_\_\_\_\_\_ 2020. godine, donela je

O D L U K U

O IZBORU POVERENIKA ZA ZAŠTITU RAVNOPRAVNOSTI

I

 Za Poverenika za zaštitu ravnopravnosti bira se Brankica Janković, na period od pet godina.

II

 Ovu odluku objaviti u „Službenom glasniku Republike Srbije“.

RS broj \_\_\_

U Beogradu, \_\_. \_\_\_\_\_\_\_\_\_ 2020. godine

Narodna skupština Republike Srbije

 Predsednik

Ivica Dačić, s.r.

O b r a z l o ž e nj e

 Članom 28. Zakona o zaštiti ravnopravnosti („Službeni glasnik RS“, broj 22/09, u daljem tekstu: Zakon) propisano je da Poverenika za zaštitu ravnopravnosti (u daljem tekstu: Poverenik) bira Narodna skupština, na predlog odbora nadležnog za ustavna pitanja, kao i da svaka poslanička grupa u Narodnoj skupštini ima pravo da predloži tom odboru kandidata za Poverenika. Istim članom propisani su uslovi koje kandidat za Poverenika mora da ispunjava: da je državljanin Republike Srbije, da je diplomirani pravnik, da ima najmanje deset godina iskustva na pravnim poslovima u oblasti zaštite ljudskih prava, kao i poseduje visoke moralne i stručne kvalitete. Istim članom propisano je i da Poverenik ne može da obavlja drugu javnu ili političku funkciju, niti profesionalnu delatnost, u skladu sa zakonom.

 Članom 29. Zakona utvrđeno je da se Poverenik bira na vreme od pet godina, kao i da isto lice može biti birano za Poverenika najviše dva puta.

 Na osnovu dopisa 01 Broj 02-1771/20 od 12. novembra 2020. godine kojim je predsednik Narodne skupštine pozvao poslaničke grupe u Narodnoj skupštini da predlože kandidata za Poverenika, Odboru za ustavna pitanja i zakonodavstvo je, do roka određenog u pozivu, pisani predlog kandidata dostavila Poslanička grupa Srpska napredna stranka.

 Odbor za ustavna pitanja i zakonodavstvo je, na sednici održanoj 23. novembra 2020. godine, u skladu sa članom 203. stav 3. Poslovnika Narodne skupštine („Službeni glasnik RS“, broj 20/12 - Prečišćen tekst) razmotrio predlog i obavio razgovor sa kandidatom za Poverenika.

 Odbor je, na istoj sednici, utvrdio Predlog odluke o izboru Poverenika za zaštitu ravnopravnosti, tako što je za kandidata za Poverenika predložena Brankica Janković, na period od pet godina.

Odbor je odlučio da Predlog odluke uputi Narodnoj skupštini sa predlogom da se, u skladu sa članom 168. stav 3. Poslovnika Narodne skupštine, po hitnom postupku stavi na dnevni red Četvrte sednice Drugog redovnog zasedanja Narodne skupštine Republike Srbije u 2020. godini, kako bi se što pre obezbedili uslovi za nesmetan rad ovog organa u punom sastavu.